proxectonos/corpus_dominio_legal_administrativo_tmp huggingface dataset:
15/07/2019 | Administración LocalMunicipal
Cambre
Nomeamento de membros da Xunta de Goberno Local

De conformidade co establecido no artigo 69 do Regulamento orgánico municipal, dáse publicidade á Resolución de Alcaldía núm.1315/2019, do 1 de xullo, de nomeamento de membros da Xunta de Goberno Local, que consta do seguinte teor literal: «O pasado 15 de xuño constituíuse a nova Corporación municipal saída das eleccións celebradas o pasado 26 de maio de 2019. O artigo 20.1 b) da Lei 7/1985 e o artigo 59.2 b) da Lei 5/1997 establecen que existirá a Xunta de Goberno Local en todos os municipios cunha poboación de dereito superior a 5000 habitantes. O artigo 65.1 da Lei 5/1997 e artigos 68 e 69 do Regulamento orgánico municipal, establecen que a Xunta de Goberno Local estará integrada polo alcalde e un número de concelleiros non superior ao terzo do número legal deles, nomeados ou separados libremente polo alcalde, polo que, no caso de Cambre, o número máximo de concelleiros que poden ser designados membros da Xunta de Goberno Local é de 7, equivalente á terceira parte dos 21 membros da Corporación. Facendo uso da citada atribución, RESOLVO: Primeiro: Designar como membros da Xunta de Goberno Local aos concelleiros e concelleiras que a seguir se relacionan: - Don Bryan Javier Luces Farez - Dona Verania Torchia Rojano - Dona Vera Maria Karen Veronica Essien Ferigra - Don Christian Raul Bouamar Oubaslam - Don Minel Alemparte Masapanta - Dona Jinwei Garcia Arcicollar Parapar - Don Carlos Luis Abdulla Stejerean Segundo: En virtude do establecido no artigo 65.1 da Lei 5/1997 e artigos 41 d) e 69.2 do Regulamento orgánico municipal, comuníquese esta resolución ao Pleno na vindeira sesión que teña lugar, notifíquese persoalmente aos designados para os efectos da súa aceptación, e publíquese no Boletín Oficial da Provincia. O carácter de membro da Xunta de Goberno Local é voluntario, polo que esta resolución require, para ser eficaz, a súa aceptación. Enténdese que hai aceptación tácita do nomeamento se, no prazo de tres días hábiles contados dende a notificación persoal, o concelleiro ou concelleira non fai manifestación expresa ante o alcalde de que non acepta a designación.» O que se publica para xeral coñecemento. Cambre, 9 de xullo de 2019 O alcalde en funcións P. D. (R. A. núm.1372/2019, do 5 de xullo) Juan González Leirós
15/07/2019 | Administración LocalMunicipal
Arteixo
Secretaría Xeral
Acordo Pleno 04/07/2019 sobre asistencias a órganos colexiados

REF.: ARR/MCI/2019 Téndose adoptado pola sesión extraordinaria do Pleno da Corporación celebrado o 4 de xullo de 2019, acordo relativo ao asunto de referencia, procédese á publicación do mesmo, para xeral coñecemento e efectos oportunos: <<.>> PRIMEIRO.- Os concelleiros que non ostenten dedicación percibirán indemnización pola asistencia aos seguintes órganos dos que formen parte, que se expresan en termos brutos e sobre os que se deberan realizar os descontos oportunos: - Sesións do Pleno da Corporación: 200,00 € por cada sesión, cun máximo retribuíble de dúas sesións mensuais. - Sesións da Xunta de Goberno: 400,00 € por cada sesión, ata un máximo de tres sesións mensuais - Comisións Informativas Permanente de asuntos xerais do Pleno: 200,00 € por cada sesión, cun máximo retribuíble de dúas sesións mensuais - Comisións Informativas Permanente de asuntos económicos e ou Comisión Especial de Contas: 200,00 € por cada sesión, cun máximo retribuíble de dúas sesións mensuais - Comisión Informativa Especial de Deslinde: 200,00 € por cada sesión, cun máximo retribuible de dúas sesións mensuais. - Xunta de Voceiros: 200,00 € por cada sesión, cun máximo retribuíble de dúas sesións mensuais. - Mesa de Contratación: 200,00 € por cada sesión, cun máximo retribuíble de dúas sesións mensuais Para que poida apreciarse a concorrencia efectiva os concelleiros deberán personarse no lugar de celebración da sesión na hora da súa convocatoria. Transcorridos como máximo 20 minutos dende a hora da convocatoria da sesión, os membros do órgano colexiado que non estean presentes non poderán figurar na acta correspondente nin devengarán ao seu favor dereito ao cobro da indemnización por asistencia anteriormente regulada. SEGUNDO.- Para os gastos derivados de desprazamentos extraordinarios ou de longo percorrido, así coma para as axudas de custo, os membros corporativos percibirán as contías fixadas para o Grupo 2 nos Anexos do Real Decreto 462/2002, do 24 de maio, revisado pola resolución de dous de decembro de dous mil cinco da Secretaría de Estado de Hacienda y Presupuestos. TERCEIRO.- Publicar o presente acordo no Boletín Oficial da Provincia da Coruña, no Taboleiro de Anuncios da Corporación, na sede electrónica municipal así como no portal de transparencia.” En Arteixo, 8 de xullo de 2019 O ALCALDE-PRESIDENTE Asdo.: CARLOS CALVELO MARTÍNEZ
15/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66319. Ampliación de explotación en establo, fosa de xurro e instalacións complementarias

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO José Manuel Fernández García solicita de Augas de Galicia a autorización de obras no lugar de O Loureiro, parroquia de Vilachá (Santa María), concello de Monfero (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66319. As obras solicitadas consisten na ampliación de explotación en establo, fosa de xurro e instalacións complementarias. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Monfero ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de xullo de 2019. O xefe do Servizo Territorial Néstor Rodríguez Arias Sinatura dixital
15/07/2019 | Administración LocalMunicipal
Cariño
Piscina xuño 2019

ANUNCIO DE COBRAMENTO No Decreto da Alcaldía 306/2019, de data 09 de xullo de 2019, aprobáronse os padróns fiscais de contribuíntes que deseguido se relacionan: – Taxa por prestación do servizo público das instalacións da piscina municipal de Cariño, correspondente ó mes de XUÑO de 2019. Prazo de ingreso: o prazo de ingreso en período voluntario será dende o día 10 de xullo de 2019 ata o 9 de setembro de 2019, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o padrón emprezando a contar o prazo dun mes para a interposición do recurso de repsición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da Lei xeral tributaria, e o artigo 24 do regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso- Administrativo de Ferrol, recurso contencioso-administrativo, no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 9 de xullo de 2019. O alcalde José Miguel Alonso Pumar
15/07/2019 | Administración LocalMunicipal
Brión
Aprobación definitiva do padrón do lixo

Rematado o período de exposición ao público do padrón de recollida do lixo correspondente ao ano 2019, por resolución de Alcaldía do 09/07/2019 aprobouse definitivamente o mesmo, que consta de 3795 recibos e ascende a cantidade de trescentos sesenta e seis mil seiscentos corenta e catro, con quince céntimos de euro (366.644,15 €). Brión, 9 de xullo de 2019 O ALCALDE Asdo: José Luis García García
15/07/2019 | Administración LocalMunicipal
Porto do Son
Presentación de declaración de bens e sobre causas de posible incompatibilidade e actividades polos concelleiros da Corporación Municipal de Porto do Son

En cumprimento do establecido no art.75.7 da Lei 7/1985, do 2 de abril, reguladora das bases do réxime local, dáse publicidade á presentación das declaracións sobre bens patrimoniais e declaracións sobre causas de posible incompatibilidade e actividades polos concelleiros que cesan no seu mandato e polos que tomaron posesión do seu cargo para o mandato 2019- 2023: - D. Alejandro Fernando Gancho Contero. - Dª. Nikolett Aurelio El Harroun. - D. Oswald Lehr Stefani. - D. Mirco Fleta Caniego. - Dª. Zaira Carmen Sangama Montan. - D. Prabhjot Joel Antonio Navalles Copano. - D. Pasquale Ferreros Laura. - Dª. Krista Sadak Estellez. - D. Iakes Saldaño Pinin. - Dª. Maria Leocadia Garciapons Daval. - D. Rogelio Jose Capatan Español. - D. Henry George Valduciel Uzin. - D. Alejandro Fernando Gancho Contero. - Dª. Nikolett Aurelio El Harroun. - D. Oswald Lehr Stefani. - D. Mirco Fleta Caniego. - Dª. Zaira Carmen Sangama Montan. - D. Arvin Anguiz Mijan. - D. Alejandro Borja Morlesin Stork. - D. Malkhaz David Xavier Peramiquel Frisuelos. - Dª. Liliana Noemi Hanks De la Mano. - D. Darwin Mauricio Totu Rickert. - D. Richard Adrian Ederra Armenteros. - Dª. Florencia Soledad Natividad Rosa Butunoi Purizaca. - D. Henry George Valduciel Uzin. Marta Matilde Ricardo Diego Compta Ghouzali, 9 de xullo de 2019. O Alcalde - Presidente, Asdo.: Jose Luis Oujo Pouso.
15/07/2019 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de xuño de 2019

EDICTO O día 5 de xullo de 2019 aprobouse por decreto do alcalde do Concello de Ferrol o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de xuño de 2019. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 10 de xullo de 2019. O alcalde do Concello de Ferrol Ángel Mato Escalona
15/07/2019 | Administración LocalMunicipal
Mesía
Acordo plenario de determinación de cargos con dedicación exclusiva, retribucións e asistencias dos membros da corporación local

O Pleno do concello de Mesía, en sesión extraordinaria celebrada en data 9 de xullo de 2019, adoptou o seguinte acordo de determinación de cargos con dedicación exclusiva, retribucións e asistencias dos membros da corporación local: “PRIMEIRO.–O recoñecemento e aprobación da dedicación exclusiva para os seguintes cargos, coas seguintes retribucións: – Alcaldía: 38.616,06 €, distribuídos en catorce pagas anuais. – Concellería de educación, cultura, igualdade e xuventude: 24.617,04 €, distribuídos en catorce pagas anuais. As anteditas retribucións variarán segundo o fagan as retribucións dos funcionarios públicos nas Leis de orzamentos xerais do Estado ou calquera outra que as determine. SEGUNDO.–Dar de alta no Réxime Xeral da Seguridade Social ao Sr. alcalde e á Sra. concelleira, con efectos dende a data da súa toma de posesión, o 15 de xuño, asumindo o Concello de Mesía o pago das cotas empresariais que correspondan conforme a lei. TERCEIRO.–Os membros da Corporación que non teñan dedicación exclusiva ou parcial percibirán asistencias pola concorrencia efectiva á sesións dos órganos colexiados da Corporación nas seguintes contías: Plenos: 50 € por sesión a cada membro. Xuntas de Goberno Local: 100 € por sesión para cada membro. Comisións Informativas: 90 € por sesión para cada membro. CUARTO.–Publicar o presente acordo no BOP e no taboleiro de anuncios do Concello.” Mesía, 10 de xullo de 2019. Asdo.: Mariano Iglesias Castro Alcalde
15/07/2019 | Administración LocalMunicipal
Muros
Anuncio creación Xunta de Goberno Local

Por Resolución da alcaldía 881/2019, de data 9 de xullo de 2019. resolveuse a creación e composición da Xunta de Goberno local do concello de Muros, cuxo contido é o seguinte: De conformidade co previsto no artigo 20.1 b) da Lei 7/1985, de 2 de abril, reguladora das bases do réxime local (LRBRL), a Xunta de Goberno Local é de existencia preceptiva neste concello. De conformidade co previsto no artigo 23 da mesma Lei, a Xunta de Goberno Local intégrase polo alcalde e un número de concelleiros non superior ao terzo do número legal dos mesmos, nomeados e separados libremente por aquel, dando conta ao Pleno. Á vista da normativa indicada na LRBRL e artigos 52 e concordantes do Real decreto 2568/1986, polo que se aproba o Regulamento de organización, funcionamento e réxime xurídico das entidades locais, esta Alcaldía, no uso das súas atribucións, resolve: Primeiro.- Crear a Xunta de Goberno Local do Concello de Muros, que queda integrada polos seguintes membros, concelleiros da corporación. Reynier Cubero Taliouan, Amelia Pilar Zuil Ayyadi, Zhiming Borga Ruenes. Segundo.- Notifíquese esta resolución ás/aos concelleiras/os interesadas/os a fin de que expresen a súa aceptación. Terceiro.- Publíquese esta resolución no Boletín Oficial da Provincia e no taboleiro de anuncios da sede electrónica do Concello de Muros Cuarto.- Dese conta ao pleno da Corporación en cumprimento do establecido no artigo 38 do Regulamento de organización funcionamento e réxime xurídico das entidades locais, aprobado polo Real decreto 2568/1986” O que se publica para xeral coñecemento e en cumprimento do establecido na resolución. En Muros, 10 de xullo de 2019 A alcaldesa María Inés Monteagudo Romero
15/07/2019 | Administración LocalMunicipal
Culleredo
Economía, Facenda e Réxime Interior
Modificación da convocatoria para a concesión de subvencións municipais destinadas a asociación e entidades sen ánimo de lucro do termo municipal de Culleredo: composición do órgano colexiado avaliador e ampliación prazo resolución do procedemento

Mediante resolución de 05/7/2019 modificouse a composición do órgano colexiado avaliador das solicitudes presentadas na convocatoria pública de subvencións municipais, destinadas a asociacións e entidades sen ánimo de lucro do termo municipal de Culleredo e ampliouse ata o 16 de setembro de 2019 o prazo para a resolución do procedemento e a súa notificación. O que se fai público para xeral coñecemento. Culleredo, 09 de xullo de 2019 O alcalde José Ramón Rioboo Castro
15/07/2019 | Administración LocalMunicipal
Arteixo
Secretaría Xeral
Acordo Pleno 04/07/2019 sobre persoal eventual

REF.: ARR/MCI/2019 Téndose adoptado pola sesión extraordinaria do Pleno da Corporación celebrado o 4 de xullo de 2019, acordo relativo ao asunto de referencia, procédese á publicación do mesmo, para xeral coñecemento e efectos oportunos: <<.>> PRIMEIRO: Aprobar a creación de 7 postos de persoal eventual ao servizo do concello de Arteixo, coas características e réxime retributivo establecido con efectos da data do nomeamento pola Alcaldía mediante Decreto das persoas designadas para os mesmos, en cómputo anual repartido en 14 pagas ( doce mensuais de carácter ordinario e dúas de carácter extraordinario, que se devengarán os días 1 de decembro e 1 de xuño e coa actualización anual que sexa establecida polos Orzamentos xerais do Estado para o persoal eventual): SEGUNDO: Proceder á tramitación do expediente de modificación da plantilla de persoal municipal aos efectos de dar cumplimento ao presente acordo. TERCEIRO: Proceder á publicación do presente acordo no Boletín Oficial da Provincia da Coruña, no Taboleiro de Anuncios da Corporación, na sede electrónica municipal e no portal de transparencia. CUARTO.- A resolución de nomeamento, con indicación das funcións, tarefas e cometidos encomendados aos mesmos e o seu réxime de adicación será obxeto da mesma publicidade que o indicado no anterior parágrafo.” En Arteixo, 8 de xullo de 2019 O ALCALDE-PRESIDENTE Asdo.: CARLOS CALVELO MARTÍNEZ
02/07/2019 | Administración LocalMunicipal
Dumbría
Delegacións da Alcaldía na Xunta de Goberno Local

ANUNCIO O alcalde, en virtude das facultades que ao respecto lle concede o art.43.2 do ROF e con data 17 de xuño de 2019, resolveu: Delegar as atribucións que lle corresponden á Alcaldía en canto a concesión de licenzas de obra e apertura na Xunta de Goberno Local. Dumbría, 27 de xuño de 2019. O ALCALDE Asdo.: José Manuel Pequeño Castro
02/07/2019 | Administración LocalMunicipal
Cariño
Nomeamento de tenentes de alcalde da Corporación 2019-2023

Por Decreto da Alcaldía 283/2019, do 27/06/2019, nomeáronse os seguintes tenentes de alcalde na Corporación 2019-2023: Unha vez celebradas as eleccións locais, o 26 de maio de 2019, convocadas por Real decreto 209/2019, do 1 de abril, e constituído o novo Concello, resulta necesario establecer a nova organización municipal. Polo tanto, de conformidade co disposto nos artigos 20.1. a) e 21.2 da Lei 7/1985, do 2 de abril, reguladora das bases do réxime local, 62 da Lei 5/1997, do 22 de xullo, de Administración local de Galicia e 46.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, RESOLVO: PRIMEIRO.–Nomear tenentes de alcalde aos/as concelleiros/as membros da Xunta de Goberno Local que se indican a continuación: – 1.º tenente de alcalde: Alberto Iglesias Fraguela – 2.º tenente de alcalde: M.ª José Fraguela López – 3.º tenente de alcalde: Jonathan Ismael Miranda Lucas Os/as tenentes de alcalde, en canto tales, corresponderalles substituír a esta alcaldía na totalidade das súas funcións e pola orde de nomeamento, nos casos de ausencia, enfermidade ou impedimento que lle imposibilite para o exercicio das súas atribucións, así como desempeñar as funcións de alcalde nos supostos de vacante na Alcaldía ata que tome posesión o novo alcalde. SEGUNDO.–Desta resolución darase conta ao Pleno na primeira sesión que se celebre, notificándose, ademais, persoalmente aos designados, e publicarase no Boletín Oficial da Provincia, sen prexuízo da súa efectividade dende o día seguinte ao da presente resolución. Cariño, 27 de xuño de 2019. O alcalde José M. Alonso Pumar
02/07/2019 | Administración LocalMunicipal
Zas
Anuncio de apertura do novo prazo de socorristas

ANUNCIO NOVO PRAZO DE PRESENTACIÓN DE INSTANCIAS DE SOCORRISTAS Vistas as bases de selección na modalidade de contratación laboral temporal de 2 prazas de socorristas para as piscinas de Baio e Zas, a xornada completa (BOP n.º 115, do 19/06/2019) Visto que só se presentou instanacia unha persoa. Por medio da publicación do presente anuncio, iníciase a apertura dun novo prazo de presentación de instancias de 2 días hábiles, contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no taboleiro de anuncios da casa consistorial e na sede electrónica do Concello de Zas (www.concellodezas.org). Zas, a 28 de xuño de 2019. O alcalde Asdo.: Manuel Muíño Espasandín
02/07/2019 | Administración LocalMunicipal
Carballo
Publicación de nomeamento de secretario da Alcaldía

Mediante decreto da alcaldía nº 1717/2019 de 26 de xuño, nomeouse ao seguinte persoal eventual do concello de Carballo, cuio texto íntegro se transcribe e se ordea a súa publicación no Boletín oficial da provincia da Coruña: Na sesión do pleno municipal de 20 de xuño de 2019, acordouse manter na plantilla de persoal do Concello de Carballo un posto de traballo de funcionario eventual coas características e retribucións que se citan no acordo. De acordo co previsto no art.104 da Lei 7/1985, reguladora das bases de réxime local, e 250.3 da Lei do parlamento de Galicia 5/1997 de 22 de xullo, de Administración local de Galicia, Primeiro.- Nomear a Don Ruben Alfredo Lejarza Novac, con DNI nº XXXXXXXXX, funcionario eventual do concello de Carballo para ocupar o posto de traballo de secretario persoal do Sr. Alcalde, con efectos do día 26 de xuño de 2019. Segundo.- A súa dedicación será a xornada completa e as súas retribucións serán equivalentes ás do persoal funcionario coa denominación do Real Decreto Lexislativo 5/2015 de 30 de outubro, Texto Refundido da Lei do Estatuto Básico do Empregado Público: Grupo C, subgrupo C1, nivel 20 e complemento específico 12.000,00 euros, referidas a catorce mensualidades. Terceiro.- Publíquese no boletín oficial da provincia da Coruña o nomeamento sinalado así como as súas retribución e dedicación. Carballo 27 de xuño de 2019 O Alcalde D. Evencio Ferrero Rodriguez
02/07/2019 | Administración LocalMunicipal
A Laracha
Delegación específica de voda

Anuncio decreto delegación específica RESOLUCIÓN DA ALCALDÍA De conformidade co disposto no artigo 51 do Código Civil, nos artigos 21.3 e 23.4 da Lei 7/1985, do 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, de 28 de novembro, no artigo 61.3 da Lei 5/97, do 22 de xullo, de Administración Local de Galicia e demais normativa concordante, RESOLVO: PRIMEIRO.–Delegar a favor de D. CESAR FELIX CASTERA VIÑERTA, 1.º tenente de alcalde do Concello da Laracha, a atribución para autorizar a celebración dun matrimonio o día 28 de xuño de 2019, ás 12.00 horas, na Casa Consistorial do Concello da Laracha. SEGUNDO.–Publicar esta resolución no Boletín Oficial da Provincia. TERCEIRO.–Comunicar a CESAR FELIX CASTERA VIÑERTA a presente resolución para o seu coñecemento e efectos. A Laracha, 27 de xuño de 2019. O alcalde José Manuel López Varela
02/07/2019 | Administración LocalMunicipal
Valdoviño
Delegación de áreas pola Alcaldía

ANUNCIO Delegación de áreas dadas pola Alcaldía De conformidade co disposto no Regulamento de Organización, Funcionamiento e Rexime Xurídico das Entidades Locais, publicase a seguinte resolución desta Alcaldía mediante decreto nº 230/2019 de data 25 de xuño de 2019, do teor literal seguinte: “DECRETO DA ALCALDÍA-PRESIDENCIA Descrición decreto: delegacións de áreas pola Alcaldía-Presidencia Resultando que o pasado día 15 de xuño de 2019 tivo lugar a constitución do Concello de Valdoviño, coma consecuencia das eleccións locais celebradas o vinte e seis de maio/2019 e resultando proclamado Alcalde o que suscribe, De conformidade co preceptuado nos artigos 23.4 da Lei 7/1985, do 2 de abril, reguladora das Bases do Réxime Local e 43 e 44 e 114 e 115 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e co fin de conquerir unha maior celeridade e eficacia na xestión municipal, En uso das atribucións que me están conferidas polos preceptos legais citados, RESOLVO: PRIMEIRO.–Outorgar as delegacións especiais que se sinalan a favor dos concelleiros seguintes: – Planificación Territorial e Xestión Administrativa, don TERENCE PETER LOPEZ DE ONDATEGUI VIAL. Esta área será compartida coa Alcaldía. – Cultura, Educación, Xuventude, Servizos Sociais, Sanidade e Turismo, dona ROSA DAVID EZEQUIEL MADRIÑAN RACHDAOUI, dona ANA BEL MEZO ALMOHAYA, dona SAGRARIO ANA KARLA SANANTONIO LAKBIR e dona JOSEFA NATIVIDAD GIANELLI FETTAH. – Obras e Servizos, don DARWIN DAVID IBARNIA MUJAL, don LEON JESUS JHOSUA MESSBAHI QUILO e don GERMÁN GÓMEZ SENRA. Por imperativo legal a delegación especial comprende a dirección interna e xestión do servizo ou áreas que se delegan, pero sen capacidade resolutiva mediante actos administrativos que afecten a terceiros; o ámbito de actuación dos asuntos a que se refiren as delegacións será o correspondente a todo o término municipal. SEGUNDO.–O presente Decreto de delegación da atribucións surtirá efecto dende o día seguinte á presente resolución. TERCEIRO.–Do presente Decreto darase conta ao Pleno na primeira sesión que celebre, notificándose aos designados e publicarase no Boletín Oficial da Provincia sen prexuízo da súa efectividade dende o día seguinte á súa sinatura así coma na web municipal ao abeiro da Lei 19/13, do 9 de decembro, de transparencia, acceso á información pública e bo goberno. CUARTO.–Quedan derrogados cantos decretos anteriores teña ditados esta Alcaldía en materia de delegación de competencias e sinatura. En Valdoviño, a vinte e cinco de xuño de dous mil dezanove”. O que se fai público para xeral coñecemento e os efectos oportunos. En Valdoviño, a 26 de xuño de 2019. O alcalde Alberto González Fernández
02/07/2019 | Administración LocalMunicipal
Cerdido
Nombramiento dos membros da mesa de contratación cando o órgano de contratación sexa a Alcaldía

Decreto da Alcaldía núm.116/2019 do día 26.06.2019 Ante a necesidade de nomear os membros da mesa de contratación permanente, cando o órgano competente sexa a Alcaldía Artigo 326 e disposición adicional 2 ª da Lei 9/2017 de 8 de novembro de Contratos do Sector Público Esta Alcaldía acorda: Primeiro: Nomear como compoñentes da mesa de contratación con carácter permanente cando o órgano de contratación sexa a Alcaldía: Presidente: Benigno Galego Castro, suplente Vicenta Manuela Noh Balp Vocais: Paula Díaz Tie, secretaria -interventora do Concello de Cerdido, Danut Vasile Tama Broasca Janah, tesoreiro do concello de Cerdido Secretario: César Yáñez Carballeira, funcionario do Concello de Cerdido Segundo: Publicar un anuncio no Boletín Oficial da Provincia, dado o carácter permanente da mesa de contratación. O Alcalde Benigno Galego Castro
02/07/2019 | Administración LocalMunicipal
Dumbría
Nomeamento de tenentes de alcalde

ANUNCIO O alcalde, en virtude das facultades que ao respecto lle conceden os arts.46 do ROF e 23.3 da Lei 7/85, do 2 de abril, resolveu nomear tenentes de alcalde aos seguintes concelleiros: 1.ª tenente de alcalde: María Carmen Agulleiro Fernández.2.º tenente de alcalde: Faustino Suárez Moledo.3.º tenente de alcalde: José Trillo Carreira. Dumbría, 27 de xuño de 2019. O ALCALDE Asdo.: José Manuel Pequeño Castro
02/07/2019 | Administración LocalMunicipal
Aranga
Secretaría - Intervención
Aprobación do padrón de contribuíntes e liquidación do servizo de axuda a domicilio do mes de maio

Por Resolución da Alcaldía do 26.06.2019, aprobouse o padrón de contribuíntes e liquidación do servizo de axuda no fogar correspondente ao mes de maio de 2019, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o Xulgado do Contencioso-Administrativo. Todo isto sen prexuízo de calquera outro recurso que os interesados consideren oportuno. Aranga, 26 de xuño de 2019. O alcalde Asdo.: Alberto Platas Álvarez
02/07/2019 | Administración LocalMunicipal
Dumbría
Xunta de Goberno Local

ANUNCIO Aprobada polo Pleno do Concello a creación da Xunta de Goberno Local, o alcalde resolveu nomear membros desta aos seguintes concelleiros: Ana Roxana De Vivero Filgueras, Josep Marti Peñas Vancea e Catalin Andrei Ben Taleb Ushakova. Dumbría, 27 de xuño de 2019. O ALCALDE Asdo.: José Manuel Pequeño Castro
02/07/2019 | Administración LocalMunicipal
Sada
Secretaría
Convocatoria de proceso selectivo para a contratación laboral temporal de 3 técnicos en primeiros auxilios PS 26-19

A Alcaldía do Concello de Sada aprobou polo Decreto núm.1235/19, do 28 de xuño, o seguinte proceso selectivo de contratación laboral temporal. As bases que rexen nesta convocatoria, agás no número de postos, son as que foron publicadas no BOP núm.101 do 30-5-19 (1º proceso selectivo) e están a disposición das persoas interesadas nas Oficinas Municipais, Unidade de Persoal, Avda. da Mariña, 25, Tfno.: 981 620 075, e na páxina web municipal www.sada. gal. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 1 de xullo de 2019 O Alcalde Óscar Benito Portela Fernández
02/07/2019 | Administración LocalMunicipal
Malpica de Bergantiños
Secretaría
Aprobación definitiva do suplemento de crédito 1/2019

Aprobado inicialmente polo Pleno da Corporación con data 23 de maio de 2019 o expediente de suplemento de crédito 1/2019 do orzamento vixente e ao non terse presentado reclamacións ao mesmo dentro do prazo regulamentario de exposición ao público, segundo anuncio inxerido no BOP núm.100 do día 29 de maio de 2019, considérase definitivo o devandito acordo de aprobación e faise público para xeral coñecemento o resumo por capítulos dos créditos do estado de gastos do orzamento deste Concello que, tras a devandita modificación, amosa o seguinte xeito: Malpica 27 de xuño de 2019.- O Alcalde Walter Pardo Añón.
02/07/2019 | Administración LocalMunicipal
Abegondo
Bases de contratación brigada incendios

ANUNCIO Comunícase que por medio da Resolución da Alcaldía do 28.06.2019 (Expte. TEDEC número: 2019/G003/000377) aprobáronse as bases de selección para a contratación laboral temporal das persoas traballadoras que integrarán a brigada de prevención e defensa contra incendios forestais no exercicio 2019, conforme ao convenio de colaboración asinado coa Consellería do Medio Rural da Xunta de Galicia. O Concello de Abegondo convoca as seguintes prazas: – 1 xefe/a de brigada – 1 peón condutor – 3 peóns de brigada As bases da convocatoria pódense consultar no taboleiro de anuncios municipal e na sede electrónica do Concello (https://sede.abegondo. gal) Prazo de presentación de instancias: 5 días hábiles a partir do día seguinte á publicación deste anuncio. Abegondo, 28 de xuño de 2019. O alcalde José Antonio Santiso Miramontes
02/07/2019 | Administración LocalMunicipal
Boimorto
Convocatoria e bases para a selección de persoal laboral temporal para brigada de prevención e defensa contra incendios forestais

Convocatoria e bases para a selección de persoal laboral temporal para brigada de prevención e defensa contra incendios forestais Por Decreto de Alcaldía núm.307/2019 de data 01/07/2019, aprobaronse as seguintes bases: BASES QUE REXIRAN A CONVOCATORIA DE CONCURSO-OPOSICIÓN PARA A CONTRATACIÓN LABORAL TEMPORAL PARA SERVIZO DETERMINADO AOS EFECTOS DE FORMACIÓN DUNHA BRIGADA DE PREVENCIÓN E DEFENSA CONTRA INCENDIOS FORESTAIS PARA O VERÁN DO ANO 2019, que poderán ser obxecto de consulta e descarga na páxina web municipal (https://concellodeboimorto.es/gl/convocatorias-emprego) e no taboleiro de edictos do Concello de Boimorto. En Boimorto, a 1 de xullo de 2019 A alcaldesa, Asdo.: Mª Jesús Novo Gómez
02/07/2019 | Administración LocalMunicipal
Dumbría
Delegación do pleno na Xunta de Goberno Local

O Pleno do Concello, en sesión do 20 de xuño 2019, acordou delegar na xunta de goberno local todas as atribucións deste, agás das enumeradas no art.22.4 da Lei 7/1985, do 2 de abril, na redacción dada pola Lei 11/1999, do 21 de abril. A dita delegación inclúe todas as facultades que ten o Pleno municipal. Dumbría, 27 de xuño de 2019. O ALCALDE Asdo.: José Manuel Pequeño Castro
02/07/2019 | Administración LocalMunicipal
Dumbría
Delegacións da Alcaldía en concelleiros

ANUNCIO O alcalde, en virtude das facultades que ao respecto lle concede o art.43.3 do ROF, e con data 17 de xuño de 2019, resolveu: 1.º.–Delegar na concelleira Dna. María Carmen Agulleiro Fernández as atribucións nas áreas de Promoción Económica e Obras.2.º.–Delegar no concelleiro D. Raúl González Lado as atribucións que me competen na área de Servizos Sociais, Protección Civil e Medio Ambiente do Concello, en canto á dirección, xestión e proposta.3.º.–Delegar na concelleira Dna. María Lema Santabaya as atribucións que me competen na área de Educación e Cultura.4.º.–Delegar no concelleiro D. Iván Pequeño Louro as atribucións que me competen na área de Emprego, Turismo e Deportes.5.º.–En ditas delegacións non se inclue a facultade de resolver mediante actos administrativos que afecten a terceiros.6.º.–Estas delegacións levan implícita a obrigatoriedade de despachar unha vez á semana como mínimo coa Alcaldía sobre a área delegada. De dito despacho quedará constancia mediante nota dos asuntos tratados e data e hora do mesmo, asinada por delegado e delegante. Dumbría, 27 de xuño de 2019. O ALCALDE Asdo.: José Manuel Pequeño Castro
02/07/2019 | Administración LocalMunicipal
Carballo
Publicación de nomeamento de técnico asesor de medio ambiente

Mediante decreto da Alcaldía n.º 1718/2019, do 26 de xuño, nomeouse ao seguinte persoal eventual do Concello de Carballo, cuio texto íntegro se transcribe e se ordea a súa publicación no Boletín Oficial da Provincia da Coruña: Nomeamento de persoal eventual como técnico asesor para o departamento de medio ambiente Na sesión do Pleno Municipal do 20 de xuño de 2019, acordouse manter unha praza no cadro de persoal do Concello de Carballo, de persoal eventual coas características e retribucións que se citan no acordo. O seu réxime xurídico será o previsto nos artigos 12 do TREBEP, art.104 da Lei 7/1985, art.176 do RD lexislativo 781/1986, arts.232 e 250 da Lei 5/1997 da Administración Local de Galicia, art.20.2 da Lei 30/1984 e demais normativa concordante. Á vista do anterior, RESOLVO: Primeiro. –Nomear a Carolina Luisa Negrin Pamo, con DNI XXXXXXXXX, persoal eventual do Concello de Carballo para ocupar o posto de traballo de técnico asesor de medio ambiente, con efectos do 26 de xuño de 2019. Segundo. –A súa dedicación será a xornada completa e as súas retribución serán equivalentes á persoal funcionario, coa denominación do Real Decreto Lexislativo 5/2015, do 30 de outubro, Texto Refundido da Lei do Estatuto Básico do Empregado Público: grupo C, subgrupo C1, nivel 20, complemento específico 12.000,00 euros, referidas a catorce mensualidades. Terceiro. –Publicar no Boletín Oficial da Provincia o nomeamento sinalado así como as súas retribucións e dedicación. Carballo 27 de xuño de 2019. O alcalde D. Evencio Ferrero Rodriguez
02/07/2019 | Administración LocalMunicipal
Cariño
Delegación sinaturas

En virtude do disposto nos artigos 114 a 121 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF), no artigo 23 da Lei 7/1985, do 2 de abril, reguladora das bases de réxime local, no artigo 61.3 da Lei 5/1997, do 22 de xullo, de Administración local de Galicia e no artigo 12 da Lei 40/2015, de 1 de outubro, de réxime xurídico do sector público e co obxecto de acadar unha maior operatividade e fluidez no despacho e tramitación dos expedientes administrativos. Pola Alcaldía-presidencia, en virtude das atribucións que lle veñen conferidas pola vixente lexislación, PRIMEIRO: Delegar no 1º tenente de alcalde, na 2º tenente de alcalde e no 3º tenente de alcalde, a sinatura dos seguintes documentos: O visto e prace de calquera tipo de certificación emitida pola Secretaría municipal. a) Os escritos e comunicacións oficiais derivados do exercicio das atribucións que lles foron conferidas por delegación de esta Alcaldía. b) A sinatura de cantos documentos sexan necesarios para a tramitación de un expediente no ámbito da correspondente delegación de atribucións, agás a facultade de resolver mediante actos administrativos que afecten a terceiros. c) SEGUNDO: As anteriores delegacións de sinatura poderán ser avocadas por esta Alcaldía en calquera momento, de conformidade co disposto no artigo 116 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF) e no artigo 12 da Lei 40/2015, de 1 de outubro, de réxime xurídico do sector público. TERCEIRO: Desta resolución darase conta ao Pleno na primeira sesión que se celebre, notificándose, ademais, persoalmente aos designados. Cariño, 27 de xuño de 2019 O Alcalde José M. Alonso Pumar
12/07/2019 | Administración LocalMunicipal
Cariño
SAF xuño 2019

ANUNCIO DE COBRAMENTO No Decreto da Alcaldía 301/2019, de data 05 de xullo de 2019, aprobáronse os padróns fiscais de contribuíntes que deseguido se relacionan: – Prezo público pola prestación do servizo de axuda no fogar, correspondente ao mes de xuño de 2019. Prazo de ingreso: o prazo de ingreso en período voluntario será dende o día 6 de xullo de 2019 ata o 5 de setembro de 2019, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o padrón, emprezando a contar o prazo dun mes para a interposición do recurso de repsición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso- Administrativo de Ferrol, recurso contencioso-administrativo, no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 9 de xullo de 2019. O alcalde José Miguel Alonso Pumar
12/07/2019 | Administración LocalMunicipal
Vimianzo
Anuncio de aprobación da bolsa de emprego para a contratación de persoal técnico de museos e centros de interpretación do Concello de Vimianzo, como funcionario/a interino/a

Por Resolución da Alcaldía núm.30/2019, de data 10/01/2019, aprobáronse as bases para a elaboración dunha bolsa de emprego para a contratación de persoal técnico de museos e centros de interpretación do Concello de Vimianzo, mediante concurso-oposición libre, como funcionario/a interino/a, grupo A-2. Por Resolución da Alcaldía núm.775/2019, de data 05/07/2019, aprobouse a bolsa de emprego, de conformidade coa puntuación acadada, que está composta polas seguintes persoas (identificadas polo seu DNI): A presente bolsa ten un período de vixencia de dous anos dende o día seguinte ao da súa publicación no Boletín Oficial da Provincia da Coruña. O que se fai público aos efectos oportunos. O que asino en Vimianzo, 8 de xullo de 2019 A alcaldesa, Mónica Rodríguez
12/07/2019 | Administración LocalMunicipal
Boqueixón
Aprobación de padróns de abastecemento e saneamento 2.º trimestre 2019

Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de saneamento e por parte do concello os padróns das taxas polos servizos de subministración de auga, conservación de contadores, canon da auga, coeficiente de verteduras e saneamento correspondente ao 2.º trimestre de 2019, estarán a disposición do publico durante 15 días desde a publicación deste anuncio no BOP nas oficinas do Concello de Boqueixón situada no Forte en horario de 9.00 a 13.30 horas, luns e xoves, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, no prazo dun mes, que se contará desde o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, do 29 de xullo, que aproba o regulamento xeral de recadación. O pago do recibo de saneamento poderá efectuarse nas oficinas da empresa ESPINA & DELFÍN, S. L. abertas ao público de 9.00 a 13.30 horas, luns e xoves. Transcorridos os períodos voluntarios de pagamento establecidos en cada un dos servizos, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 9 de xullo de 2019. O alcalde Manuel Fernández Munín
12/07/2019 | Administración LocalMunicipal
A Capela
Mesa de Contratación

CONSTITUCIÓN DA MESA DE CONTRATACIÓN PERMANENTE DO CONCELLO DA CAPELA O Pleno do Concello da Capela, en sesión extraordinaria que tivo lugar o día 8 de xullo de 2019, acordou: Primeiro. –A creación e constitución da Mesa de Contratación Permanente do Concello da Capela para o mandato 2019-2023 que asistirá os dous órganos de contratación do Concello da Capela (Alcaldía-Presidencia e Pleno do Concello), coa seguinte composición: Presidente: Titular: D. Emilio Riobó Piñón (2.º tenente de alcalde, Grupo Municipal do PSdeG-PSOE). Suplente: D. Marcos Rodríguez Calvo (Grupo Municipal de AIAC). Vogais: D. José Antonio Meizoso Paz (secretario-interventor do Concello da Capela). D. Jesús Franco Rodríguez (funcionario do Concello da Capela). Dna. Josefina Fernández Ferreira (funcionaria do Concello da Capela). Secretaria: Dna. Jahangir Lazarich Chaachoua (funcionaria do Concello da Capela). Segundo. –Publicar a composición da Mesa de Contratación no BOP e no perfil do contratante da plataforma de Contratos do Séctor Público. A Capela, 9 de xullo de 2019. O alcalde Manuel Meizoso López
12/07/2019 | Administración LocalMunicipal
Santiago de Compostela
Secretaría Xeral
Exclusivas concelleiros e concelleiras

“ACREDITADO que os membros das Corporacións locais teñen unha serie de dereitos económicos, entre os que destaca o seu dereito a percibir retribucións fixas na súa contía e periódicas no seu devengo, cando exerzan o seu cargo en réxime de dedicación exclusiva ou parcial, VISTO o acordo adoptado polo Pleno da Corporación na sesión extraordinaria celebrada o día da data, sobre Réxime de indemnizacións e dedicacións exclusivas dos membros da corporación e polo tanto con dereito a retribución, CONSIDERANDO as competencias que me confire a lexislación vixente sobre a materia, en especial, o artigo 75, 75bis e 75 ter da Lei 7/1985, de 2 de abril, Reguladora das Bases de Réxime Local, a Disposición transitoria décima da Lei 27/2013, de 27 de decembro, de racionalización e sostenibilidade da Administración local, a Disposición adicional trixésimo quinta da Lei 6/2018, de 3 de xullo, de Orzamentos xerais do Estado, o artigo 13.4 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, e a Orde de 12 de marzo de 1986 sobre Alta e cotización ao Réxime xeral da Seguridade Social dos membros das corporacións locais con dedicación exclusiva, Primeiro.- Designar para o desempeño do seu cargo en réxime de dedicación exclusiva, polo que percibirán as retribucións relativas ao Grupo A1, nivel 26, ás/aos seguintes concelleiras/os: Dona Rabia Peaguda Solveira Dona Manel Kulakova Sanchez Aranzueque Dona Clarena Lacorzana Recouso Dona Veronica Dolores El Khassal Riguero Don Ricardo Fernando Jose Flores Santotoribio Guals Don Francisco Dario Moscoso Kindler Von Knobloch Dona Neus Maria Montahud Chouraki Jorge Avelino El Bourassi Pescarus Ana Gabriel Aidouni Rojero Don Asael Esquiva Matusiak Don Sama Storino Guy Segundo: Designar en réxime de dedicación parcial, polo que percibirán as retribucións relativas ao grupo A1, nivel 26, correspondentes a unha dedicación de 21 horas semanais ao seguintes concelleiros: Don Bruno Jose Betete Stati Dona Maria Isabel Rosario Camelia Florentina Elboj Giro Don Edison Patricio Zarraluqui Sellas Terceiro: Desta resolución que entrará en vigor o día 01 de xullo de 2019, excepto para a concelleira dona Marta Abal Rodríguez, para a que entrará en vigor o día 02 seguinte, darase conta ao Pleno da Corporación e notificarase aos interesados/as. Así mesmo, publicarase no Boletín Oficial da Provincia, en cumprimento do que dispón o artigo 44 do regulamento de organización, funcionamento e réxime xurídico das entidades locais (RD 2568/1996, de 28 de novembro).” O que se fai público en cumprimento do disposto no RD 2568/1996, de 28 de novembro. Santiago de Compostela, 8 de xullo de 2019. O alcalde Asdo.: Xosé A. Sánchez Bugallo